141. löggjafarþing 2012–2013.

Þingskjal 77 — 77. mál.

Fyrirspurn

til velferðarráðherra um endurreikning á lífeyrisgreiðslum frá almannatryggingum.

Frá Lúðvík Geirssyni.

1.	Hversu margir bótaþegar hafa fengið leiðréttingu og endurreikning á lífeyrisgreiðslum frá almannatryggingum á undanförnum fimm árum?

2.	Um hversu háar fjárhæðir er að ræða og hvernig hafa þær skipst annars vegar í van
greiðslur og hins vegar ofgreiðslur til lífeyrisþega?

3.	Hver er meginskýringin á þeim miklu endurreikningum og leiðréttingum sem fara fram á hverju ári vegna lífeyrisgreiðslna og tengdra bóta frá almannatryggingum?

4.	Hvaða leiðir eru mögulegar að mati ráðherra til að lágmarka þörfina fyrir enduruppgjör á ári hverju?

5.	Má vænta einhverra breytinga á fyrirkomulagi þessara mála á næstunni?

Skriflegt svar óskast.